Oficiālais Vēstnesis L 173 , 11/07/2003 Lpp. 0035 - 0036



Komisijas Regula (EK) Nr. 1236/2003 (2003. gada 10. jūlijs), ar ko groza Regulu (EK) Nr. 950/2003 attiecībā uz atbalstu par pārstrādei paredzētiem bumbieriem 2003./2004. tirdzniecības gadam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 453/2002 [2], un jo īpaši tās 6. panta 1. punktu, tā kā: (1) 2. panta 3. punkts Komisijas 2001. gada 2. marta Regulā (EK) Nr. 449/2001, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta shēmu par augļu un dārzeņu pārstrādes produktiem [3], kurā jaunākie grozījumi izdarīti ar Regulu (EK) Nr. 1426/2002 [4], nosaka, ka Komisijai jāpublicē atbalsta apjomi, kuri piemērojami attiecībā uz persikiem un bumbieriem pēc tam, kad tiek pārbaudīta atbilstība Regulas (EK) Nr. 2201/96 III pielikumā noteiktajiem sliekšņiem. (2) Atbalsts par persikiem un bumbieriem 2003./2004. tirdzniecības gadam tika noteikts un publicēts Komisijas 2003. gada 28. maija Regulā (EK) Nr. 950/2003, ar ko 2003./2004. tirdzniecības gadam nosaka atbalstu par pārstrādei paredzētiem persikiem un bumbieriem saskaņā ar Padomes Regulu (EK) Nr. 2201/96 [5]. (3) Pēc Regulas (EK) Nr. 950/2003 publicēšanas dalībvalsts iestādes ziņoja Komisijai, ka ir nepilnīgi dati, kas sniegti par pārstrādei paredzēto bumbieru apjomu 2002./2003. tirdzniecības gadā. Kopš tā laika tās ir sniegušas pilnīgākus datus. (4) Katrai no attiecīgajām dalībvalstīm atbalsts par persikiem 2003./2004. tirdzniecības gadam jāpārrēķina saskaņā ar pareiziem datiem, ņemot vērā to, ka atbalsta apjoms, kas piemērojams 2003./2004. gadam, jāsamazina saskaņā ar atsevišķā sliekšņa pārsnieguma, kurš koriģēts pēc neapstrādāto daudzumu sadalījuma, kā norādīts Regulas (EK) Nr. 2201/96 5. panta 2. punkta trešajā daļā. (5) Pēc jaunā atbalsta apjoma aprēķināšanas ir jāgroza Regula (EK) Nr. 950/2003. (6) Šajā regulā paredzētie pasākumi ir saskaņā ar Pārstrādāto augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 950/2003 1. pantu aizstāj ar šādu pantu: "1. pants 2003./2004. tirdzniecības gadam Regulas (EK) Nr. 2201/96 2. pantā noteiktais atbalsts a) par persikiem: EUR 47,70 par tonnu; b) par bumbieriem: - EUR 71,55 par tonnu Grieķijā, - EUR 158,08 par tonnu Spānijā, - EUR 151,00 par tonnu Francijā, - EUR 116,09 par tonnu Itālijā, - EUR 161,70 par tonnu Nīderlandē, - EUR 161,70 par tonnu Austrijā, - EUR 161,70 par tonnu Portugālē." 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro 2003./2004. tirdzniecības gadam. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 10. jūlijā Komisijas vārdā — Komisijas loceklis Franz Fischler [1] OV L 297, 21.11.1996., 29. lpp. [2] OV L 72, 14.3.2002., 9. lpp. [3] OV L 64, 6.3.2001., 16. lpp. [4] OV L 206, 3.8.2002., 4. lpp. [5] OV L 133, 29.5.2003., 81. lpp. --------------------------------------------------